Božanstvena ljepota

Na pitanje što je ljepota, svaki čovjek ima drugačiji odgovor te svatko od nas ima različito viđenje o svemu što nas okružuje. Definicija ljepote ne postoji, mi možemo izreći svoje mišljenje o pojmu ljepote, ali to ne mora biti točno.

Za mene je ljepote sve ono što je od Boga stvoreno. Priroda i ljudi na ovome svijetu za mene predstavljaju ljepotu kao i svi ljudski osjećaji i ljudske zlatne misli za mene predstavljaju ljepotu. Za mene je najveća ljepota, ljepota prirode stvorene od Boga. Zlatne ravnice pune žita koje sjaje na suncu, jesenske šume ispunjene šarenim lišćem, pahulje bijelog snijega koje padaju s neba. Sve to za mene je ljepota dana od Boga. Predivni su zalasci sunca, rosa na zelenoj travi, kapljice kiše i inje koje se drži za razgolićena stabla. Lijep je i ptičji let i njihov pjev u rano rosno jutro, zvuk crkvenog zvona i jutarnje molitve koje odzvanjaju cijelim krajem. Lijepo je plavo more i njegove dubine, brodovi što po moru plove, dupini koji u rano jutro iskaču iz mora i tvore božanstvenu sliku prirode. Prelijepe su i rijeke i potoci, i svi slapovi na ovome planetu. Doista je sve što je Bog stvorio toliko lijepo da ljudi ponekad svojim ponašanjem ne zaslužuju svu tu ljepotu i prirodne čudi. Ljudski osjećaji za mene također predstavljaju ljepotu. Svaka pjesma ili pripovijetka predivan je dar ovome svijetu. Svako istinsko prijateljstvo, svaka povezanost dvoje ljudi uistinu je prelijepa. Ljubav dvoje ljudi, njihova bezuvjetna vjera, povezanost misli i osjećaja, bratska ljubav i požrtvovna obitelj predivan su dar ovome svijetu. Ljepota ljudi je sve ono dobro u njima, sve što ih povezuje, sve što ih štiti. Svaka rođena beba i ljubav njezinih roditelja predivna je. Iako postoje i loše strane u ljudima, ono dobro u njima uvijek će biti jače, razgovor između dvoje ljudi, dijeljenje njihovih najdubljih misli i najskrivenijih tajni. Predivno je i druženje ljudi, šetnja parkom, duge noćne vožnje i razgovori do ranih jutarnjih sati. Lijep je i zvuk glazbe, radostan ples, lijep je cijeli ovaj svijet.

Predivno je doista sve na ovome svijetu te se svemu trebamo diviti, to čuvati i biti bezuvjetno zahvalni na svemu što nam ovaj svijet pruža. Zbog toga, Bože, hvala Ti na ovome predivnome svijetu i na svemu što si na njemu stvorio jer stvorio si predivan svijet ljubavi i ljepote, bit ću vječno zahvalna što sam dio njega.

Paula Šipek, 8. razred

**Liepa ma Voća**

Najlepše na svietu,

mi je na mem velikum briegu.

Tu vietrik puše,

sunčice grije,

i tički pupievleju,

i grozdiki v jesen duzrivleju.

Tu oču ustati

i z brati se igrati.

Saki čas prijatele k sebi puzvati,

i z jimi se na briegu

skupa raduvati.

                             Nikola Kutnjak, 4. a